**Pædagogisk Idræt - Aktivitetsovervejelser, mål og evaluering**

|  |  |
| --- | --- |
| Personale: Alle  Dato: Hver dag | Børnegården i Ollerup  Deltagere: Alle vuggestuebørn |
| **Mål:**  Hvad vil du opnå (læringsmulighed)  Præciser målet ved et kryds og konkretiser det med flere ord i beskrivelsen.   * Fysisk * Psykisk * Social * **Kognitiv** | Beskrivelse:  Målet er at skabe forudsigelighed i børnenes dagligdag. Vi ønsker at få skabt en glidende overgang til grupper gennem en bevægelig samling. Alle får set hinanden, inden vi deles op i mindre grupper.  Vi ønsker at præsentere børnene for forskellige fagtesange, hvor vi kan bruge vores krop og sprog. |
| **Middel:**  Aktivitetens navn: Samling  Beskrive elementer af  Idræt:  Leg:  Bevægelse: motoriske sanglege | Beskrivelse af aktiviteten:  Vi vil holde en bevægelig samling, hvor vi præsenterer de samme motoriske sanglege i en periode. Det vil vi gøre for at skabe forudsigelighed og genkendelighed.  Løbende skifter vi sangene ud, og prøver at tage højde for de enkelte læreplanstemaer vi har fokus på i institutionen. F.eks Natur - sang “æbler og pærer de vokser på træerne”. |
| **Metode:**  **Foran:** rollemodel, viser hvordan  **Ved siden af:** deltagende  **Bagved:** Viser omsorg, ser, støtter og iagttager | Beskrivelse af metoden:  Der er én voksen, der hver dag står for samlingen. Den voksen går foran og viser og sætter ord på hvad børnene skal.  De andre voksne er aktive sammen med børnene.  Derudover vil der være en voksen som tager sig af det praktiske som f.eks. bleskift m.m. |
| **Niveau:**  Hvordan kan børnene deltage på forskellige niveauer i samme aktivitet? | Beskrivelse af niveau:  Børnene er med på det niveau, de kan. Vi stiller ikke krav til at de skal være med til det hele, det er okay at sidde og kigge på, hvis det er det barnet har lyst til/kan. |
| **Progressioner**  Hvordan kan aktiviteten justeres op og ned? | Beskrivelse af progressioner:  Vi kører som udgangspunkt de samme sange i 3 uger, hvorefter vi skifter lidt ud i dem. Vi sørger for at have lidt forskellige sange med både low and high arousal, hvilket vi oplever giver en større opmærksomhed hos børnene.  Vi tager bestik af, hvordan børnene er på den enkelte dag, og ud fra det vurderer vi, hvor lang en samling vi kan holde. |
| **Pædagogiske bagdøre**  (hvilke deltagelsesmuligheder er der for de forskellige deltagende børn) | Beskrivelse af de pædagogiske bagdøre:  Der er intet krav til aktiv deltagelse, det er okay at sidde og kigge på (perifer legitim deltagelse).  Vi voksne er hele tiden opmærksomme på at invitere børnene med. |
| **Formidling**  **(**hvordan introduceres børnene til aktiviteten?)  Verbal – visuel  **Konvergent**   * Instruktions metode * Følg mig metode * Styret igangsættelse metode   **Divergent**   * **Opgave/problemløsningsmetode** * **Ramme princip** | Beskriv jeres formidling:  Den voksen, der står for samlingen, sætter ord på, hvad for en sang vi skal synge.  Genkendeligheden i sangene gør at børnene ved, hvad vi skal gøre. Vi starter altid med at tælle til 3 inden vi starter med at synge. Det gør børnene opmærksomme på, at en ny sang starter. |
| **Evaluering:**  Lav en faglig vurdering af jeres gennemførelse af aktiviteten i forhold til opstillede mål, metode og formidling. | **Refleksion:**  **Set over en længere periode, kan vi se at det måske er lidt for lang tid at køre med de samme sange i 3 uger. Så det vil vi justere ned til 14 dage.**  **I starten kæmpede vi lidt med, at alle børnene ville deltage. Dette skabte en del uro og gjorde til tider samlingen meget kaotisk. Vi har snakket meget om, hvornår en samling har været en succes. Her er vi kommet frem til, at det ikke kun er en succes når alle børn er fuldt deltagende. Succes er når vi holder en samling med højt humør og alle børn er med på deres niveau og føler sig som en del af fællesskabet.**  **Samtidig er vi blevet meget opmærksomme på kun at holde samling, når det giver mening og børnene er med på det.** |